ПРОТОКОЛ №2
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 25.01.2021 г. 

ПРИСЪСТВАТ: Красимир Шекерджиев, Марина Михайлова, Десислава Николова, Атанаска Дишева, Олга Керелска, Вероника Имова, Драгомир Кояджиков

На заседанието присъстваха: 
Мария Христова – директор на дирекция „Атестиране на магистрати“
Антонина Романова – директор на дирекция „Атестиране на магистрати“
Цветанка Тиганчева – началник-отдел „Конкурси на съдии“.
Николина Георгиева – началник – отдел „Атестиране на съдии“
Протоколирал: Илина Йосифова

След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

Включва за разглеждане в заседанието на комисията следните допълнителни точки: Р. 20, С-13, С-14, С-15. 

РАЗНИ

Р-1. ОТНОСНО: Проекти  на становища по чл. 169, ал. 1 от ЗСВ във връзка с чл. 55, ал. 1 от Наредба №1/09.02.2017 г. за конкурсите за магистрати и за избор на административни ръководители в органите на съдебната власт, за притежаваните професионални качества на кандидатите за заемане на длъжност административен ръководител - председател на Окръжен съд - Търговище, във връзка с открита процедура за избор, който ще се проведе на 02.02.2021 г. 

1. Проект на становище за притежаваните професионални качества на Мирослав Николов Митев - съдия в Окръжен съд - Търговище; 

2. Проект на становище за притежаваните професионални качества на Татяна Димитрова Даскалова - съдия в Окръжен съд - Търговище. 
След проведеното гласуване и при обявения резултат с 6 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:
1.1. ПРИЕМА становището за притежаваните професионални качества на Мирослав Николов Митев - съдия в Окръжен съд - Търговище. 
1.2. ИЗПРАЩА, на основание чл. 55, ал. 2 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1. на Мирослав Николов Митев - съдия в Окръжен съд - Търговище.
1.3. ПРЕДОСТАВЯ становището по т. 1.1. на Съдийската колегия на ВСС, основание чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - председател на Окръжен съд – Търговище.
1.4. ВНАСЯ предложението за провеждане на избор в заседание на Съдийската колегия на Висшия съдебен съвет, насрочено на 02.02.2021 г., за разглеждане и произнасяне. 
1.5. ПРИЕМА становището за притежаваните професионални качества на Татяна Димитрова Даскалова - съдия в Окръжен съд – Търговище.  
1.6. ИЗПРАЩА, на основание чл. 55, ал. 2 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.5. на Татяна Димитрова Даскалова - съдия в Окръжен съд - Търговище.
1.6. ПРЕДОСТАВЯ становището по т. 1.5. на Съдийската колегия на ВСС, основание чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - председател на Окръжен съд – Търговище.
1.8. ВНАСЯ предложението за провеждане на избор в заседание на Съдийската колегия на Висшия съдебен съвет, насрочено на 02.02.2021 г., за разглеждане и произнасяне. 

Р-2. ОТНОСНО: Планиране на длъжността „младши съдия“ в окръжните съдилища, на основание чл. 177 във вр. с чл. 176, ал. 1, т. 1 от ЗСВ. 
Редовна точка за СК на 26.01.2021 г.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:
2.1. Предлага на Съдийската колегия на ВСС ДА ОБЯВИ, на основание чл. 179 от ЗСВ, 32 (тридесет и две) длъжности „младши съдия“ в окръжните съдилища, както следва:
№ по ред	Орган на съдебната власт	Брой длъжности „младши съдия“	
1.		Окръжен съд – Благоевград	1 (една) длъжност	
2.		Окръжен съд – Бургас	2 (две) длъжности	
3.		Окръжен съд – Варна	3 (три) длъжности	
4.		Окръжен съд – Велико Търново	2 (две) длъжности	
5.		Окръжен съд – Враца	1 (една) длъжност	
6.		Окръжен съд -  Добрич	1 (една) длъжност	
7.		Окръжен съд – Кюстендил	1 (една) длъжност	
8.		Окръжен съд -  Пазарджик	2 (две) длъжности	
9.		Окръжен съд -  Пловдив	3 (три) длъжности	
10.		Окръжен съд – Силистра	1 (една) длъжност	
11.		Окръжен съд – Сливен	1 (една) длъжност	
12.		Окръжен съд – София	2 (две) длъжности	
13.		Окръжен съд -  Стара Загора	1 (една) длъжност	
14.		Окръжен съд – Хасково	2 (две) длъжности	
15.		Окръжен съд – Шумен	1 (една) длъжност	
16.		Софийски градски съд	8 (осем) длъжности	
2.2. Решението за обявяване на длъжностите за младши съдии в окръжните съдилища да се обнародва в „Държавен вестник“, публикува в един централен всекидневник, както и на страницата на Висшия съдебен съвет в Интернет.

След проведеното гласуване и при обявения резултат с 4 гласа „За“ и 3 гласа „Против“ 
2.3. Предлага на Съдийската колегия на ВСС да планира, на основание чл. 177 от ЗСВ, 1 (една) длъжност „младши съдия“ в Окръжен съд – Благоевград. 

След проведеното гласуване и при обявения резултат с 4 гласа „За“ и 2 гласа „Против“ 
2.4. Предлага на Съдийската колегия на ВСС да планира, на основание чл. 177 от ЗСВ 2 (две) длъжности „младши съдия“ в Окръжен съд – Бургас. 

След проведеното гласуване и при обявения резултат с 4 гласа „За“ и 2 гласа „Против“ 
2.5. Предлага на Съдийската колегия на ВСС да планира, на основание чл. 177 от ЗСВ, 2 (две) длъжности „младши съдия“ в Окръжен съд – Варна. 

След проведеното гласуване и при обявения резултат с 3 гласа „За“ и 3 гласа „Против“ КОМИСИЯТА НЕ ВЗЕ РЕШЕНИЕ за планиране на 1 (една) длъжност „младши съдия“ в Окръжен съд – Велико Търново. 

След проведеното гласуване и при обявения резултат с 3 гласа „За“ и 3 гласа „Против“ КОМИСИЯТА НЕ ВЗЕ РЕШЕНИЕ за планиране на 1 (една) длъжност „младши съдия“ в Окръжен съд – Враца. 

След проведеното гласуване и при обявения резултат с 3 гласа „За“ и 3 гласа „Против“ КОМИСИЯТА НЕ ВЗЕ РЕШЕНИЕ за планиране на 1 (една) длъжност „младши съдия“ в Окръжен съд – Добрич.  

След проведеното гласуване и при обявения резултат с 4 гласа „За“ и 2 гласа „Против“ 
2.6. Предлага на Съдийската колегия на ВСС да планира, на основание чл. 177 от ЗСВ, 1 (една) длъжност „младши съдия“ в Окръжен съд – Кюстендил. 

След проведеното гласуване и при обявения резултат с 0 гласа „За“ и 6 гласа „Против“
2.7. НЕ ПРЕДЛАГА на Съдийската колегия на ВСС да планира, на основание чл. 177 от ЗСВ 2 (две) длъжности „младши съдия“ в Окръжен съд -  Пазарджик.

След проведеното гласуване и при обявения резултат с 0 гласа „За“ и 6 гласа „Против“
2.8. НЕ ПРЕДЛАГА на Съдийската колегия на ВСС да планира, на основание чл. 177 от ЗСВ 1 (една) длъжност „младши съдия“ в Окръжен съд -  Пазарджик.

След проведеното гласуване и при обявения резултат с 1 глас „За“ и 5 гласа „Против“
2.9. НЕ ПРЕДЛАГА на Съдийската колегия на ВСС да планира, на основание чл. 177 от ЗСВ 3 (три) длъжности „младши съдия“ в Окръжен съд – Пловдив.

След проведеното гласуване и при обявения резултат с 4 гласа „За“ и 2 гласа „Против“
2.10. Предлага на Съдийската колегия на ВСС да планира, на основание чл. 177 от ЗСВ, 2 (две) длъжности „младши съдия“ в Окръжен съд – Пловдив. 

След проведеното гласуване и при обявения резултат с 0 гласа „За“ и 5 гласа „Против“ 
2.11. НЕ ПРЕДЛАГА на Съдийската колегия на ВСС да планира, на основание чл. 177 от ЗСВ 1 (една) длъжност „младши съдия“ в Окръжен съд – Силистра. 

След проведеното гласуване и при обявения резултат с 3 гласа „За“ и 2 гласа „Против“
2.12. Предлага на Съдийската колегия на ВСС да планира, на основание чл. 177 от ЗСВ, 1 (една) длъжност „младши съдия“ в Окръжен съд – Сливен. 

След проведеното гласуване и при обявения резултат с 3 гласа „За“ и 2 гласа „Против“
2.13. Предлага на Съдийската колегия на ВСС да планира, на основание чл. 177 от ЗСВ, 1 (една) длъжност „младши съдия“ в Окръжен съд – София. 

След проведеното гласуване и при обявения резултат с 3 гласа „За“ и 2 гласа „Против“
2.14. Предлага на Съдийската колегия на ВСС да планира, на основание чл. 177 от ЗСВ, 1 (една) длъжност „младши съдия“ в Окръжен съд – Стара Загора. 

След проведеното гласуване и при обявения резултат с 3 гласа „За“ и 2 гласа „Против“
2.15. Предлага на Съдийската колегия на ВСС да планира, на основание чл. 177 от ЗСВ, 1 (една) длъжност „младши съдия“ в Окръжен съд – Хасково. 

След проведеното гласуване и при обявения резултат с 0 гласа „За“ и 5 гласа „Против“ 
2.16. НЕ ПРЕДЛАГА на Съдийската колегия на ВСС да планира, на основание чл. 177 от ЗСВ 1 (една) длъжност „младши съдия“ в Окръжен съд – Шумен. 

След проведеното гласуване и при обявения резултат със 7 гласа „За“ 
2.17. Предлага на Съдийската колегия на ВСС да планира, на основание чл. 177 от ЗСВ, 7 (седем) длъжности „младши съдия“ в Софийски градски съд. 
2.18. ИЗПРАЩА предложението за обявяване на 22 (двадесет и две) длъжности „младши съдия“ в окръжните съдилища, които да се заемат чрез конкурс за младши съдии, на комисия „Бюджет и финанси“ към Пленума на ВСС, за становище относно финансовата обезпеченост.

Мотиви: С оглед извършената проверка на актуалното кадрово състояние на окръжните съдилища се установява, че към момента няма реално свободна длъжност „младши съдия". През месец юли 2021 г. предстои освобождаване на 32 (тридесет и две) длъжности, след изтичането на срока по чл. 240 от ЗСВ на младшите съдии, назначени с решение на ВСС по пр. № 20/25.06.2019 г. на Съдийската колегия на Висшия съдебен съвет. Така длъжностите, които биха могли да се обявят за заемане чрез конкурс, са общо 32 (тридесет и две). 
Комисията извърши подробен анализ на данните за обема на работа и средната натовареност по щат и действителна натовареност на окръжните съдилища и съответните районни съдилища за първото полугодие на 2020 г. Съобрази обявените конкурси за повишаване в длъжност и очакваната кадрова динамика в съответния съдебен район вследствие заемането на конкурсните длъжности по реда на чл. 193, ал. 3 и ал. 6 от ЗСВ и освобождаването на бройки на районно ниво. Комисията отчете и прогнозата за освобождаващите се по реда на чл. 165, ал. 1, т. 1 от ЗСВ съдийски щатове до 2024 г., подробно изложени в настоящото детайлно планиране, с цел очертаване на възможностите за устройване на младши съдии с изтичащ срок по чл. 240 от ЗСВ. С оглед на извършеното обобщение на данните за щатната динамика във всеки съдебен район, съобразявайки специфичните нужди от подпомагане на отделните органи на съдебна власт и становищата на административните ръководители, изискани на основание чл. 177 от ЗСВ, Комисията по атестирането и конкурсите счита за необходимо да бъдат планирани и съответно обявени на централизиран конкурс 22 (двадесет и две) длъжности за младши съдии от общо възможните 32 (тридесет и две) длъжности.

2.19. ВНАСЯ предложението в заседанието на Съдийската колегия на Висшия съдебен съвет, насрочено за 26.01.2021, за разглеждане и произнасяне. 

Р-3. ОТНОСНО: Обявяване на конкурс за заемане на длъжността „младши съдия“ в окръжните съдилища. 
Редовна точка за СК на 26.01.2021 г.
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. Предлага на Съдийската колегия на ВСС ДА ОБЯВИ, на основание чл. 180, във връзка с чл. 176, ал. 1, т. 1 от ЗСВ, конкурс за заемане на 22 (двадесет и две) длъжности „младши съдия“ в окръжните съдилища, както следва:

№ по ред	Орган на съдебната власт	Брой длъжности „младши съдия“	
1.		Окръжен съд – Благоевград	1 (една) длъжност	
2.		Окръжен съд – Бургас	2 (две) длъжности	
3.		Окръжен съд – Варна	2 (две) длъжности	
4.		Окръжен съд – Велико Търново	*1 (една) длъжност
*Забележка: След проведеното гласуване и при обявения резултат с 3 гласа „За“ и 3 гласа „Против“, Комисията не взе решение.	
5.		Окръжен съд – Враца	*1 (една) длъжност
*Забележка: След проведеното гласуване и при обявения резултат с 3 гласа „За“ и 3 гласа „Против“, Комисията не взе решение.	
6.		Окръжен съд -  Добрич	*1 (една) длъжност
*Забележка: След проведеното гласуване и при обявения резултат с 3 гласа „За“ и 3 гласа „Против“, Комисията не взе решение.	
7.		Окръжен съд – Кюстендил	1 (една) длъжност	
8.		Окръжен съд -  Пловдив	2 (две) длъжности	
9.		Окръжен съд – Сливен	1 (една) длъжност	
10.		Окръжен съд – София	1 (една) длъжност	
11.		Окръжен съд -  Стара Загора	1 (една) длъжност	
12.		Окръжен съд – Хасково	1 (една) длъжност	
13.		Софийски градски съд	7 (седем) длъжности	

3.2. На основание чл. 181, ал. 1 и ал. 4 от ЗСВ кандидатите подават писмено заявление за участие в конкурса, в 14-дневен срок от датата на обнародването на обявата в „Държавен вестник“. Разписаният към момента ред за подаване на заявления за участие е лично или чрез писмено упълномощен представител в администрацията на Висшия съдебен съвет (гр. София, ул. „Екзарх Йосиф“ № 12) С оглед спазване на въведените към момента противоепидемични мерки в страната и в случай, че същите се запазят, заявления за участие се подават само чрез лицензиран пощенски оператор, с известие за доставяне (обратна разписка), в деловодството на Висшия съдебен съвет (гр. София, ул. „Екзарх Йосиф“ № 12).
	Заявления, подадени след срока, не се разглеждат. При подаване на заявлението по пощата определяща е датата на пощенското клеймо (датно клеймо) при изпращането. 
	Към заявлението се прилагат следните документи:
1.	подробна автобиография, подписана от кандидата;
2.	нотариално заверено копие от диплома за завършено висше образование по специалността „Право“. Завършилите висше образование в чуждестранно висше учебно заведение представят диплома, легализирана и призната от МОН и приравнена към шестобалната система;
3.	нотариално заверено копие от удостоверение за придобита юридическа правоспособност;
4.	медицинско удостоверение, издадено в резултат на извършен медицински преглед, че лицето не страда от психическо заболяване и медицинско удостоверение, че лицето не се води на учет;
5.	нотариално заверено копие от трудова/служебна и/или осигурителна книжка или друг документ, удостоверяващ съответен стаж по чл. 164 от ЗСВ за длъжността;
6.	декларация за българско гражданство по чл. 162 от ЗСВ, по образец;
7.	попълнен въпросник по образец, изготвен от Съдийската колегия на Висшия съдебен съвет, във връзка с притежаваните от кандидата нравствени качества;
8.	мотивационно писмо;
9.	други документи, които по преценка на кандидата имат отношение към професионалните или нравствените му качества.

3.3. Конкурсът да се проведе от конкурсна комисия на два етапа - писмен и устен изпит по реда на чл. 184 от Закона за съдебната власт.
3.4. Писменият изпит да се проведе в сградата на Интер Експо Център, като разпределението на кандидатите по зали да бъде публикувано на интернет страницата на Висшия съдебен съвет в раздел „Важно/Конкурсни процедури“. 
Датата и часът на провеждане на писмения изпит допълнително да се обнародва в „Държавен вестник“, публикува в един централен всекидневник, както и на интернет страницата на Висшия съдебен съвет.

3.5. Устният изпит да се проведе по график и на места определени от конкурсната комисия.

3.6. Предлага на Съдийската колегия на ВСС да възложи на главния секретар да организира техническата процедура по провеждането на конкурса. 

3.7. Решението за обявяване на конкурса да се обнародва в „Държавен вестник“, публикува в един централен всекидневник, както и на страницата на Висшия съдебен съвет в Интернет. 

3.8. ВНАСЯ предложението в заседанието на Съдийската колегия на Висшия съдебен съвет, насрочено за 26.01.2021 г., за разглеждане и произнасяне.

Р-4. ОТНОСНО: Произнасяне по допустимостта на кандидатите - участници в процедури за избор на административни ръководители в органите на съдебната власт, както и предложение за определяне на дати за провеждане на събеседване с допуснатите кандидати.
Редовна точка за СК на 26.01.2021 г.
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. ДОПУСКА, на основание чл. 194а, ал. 2 от ЗСВ,  до участие в процедура за избор на административен ръководител - председател на Окръжен съд - Русе, открита с решение на Съдийската колегия на Висшия съдебен съвет по протокол №31/01.10.2019 г. (Обн. ДВ, бр. 80/11.10.2019 г.), следните кандидати:           
Административен ръководител - председател на 
Окръжен съд - Русе
ДОПУСНАТИ  КАНДИДАТИ

ВХ.№	
ИМЕ	
ЗАЕМАНА ДЛЪЖНОСТ КЪМ МОМЕНТА	
ВСС – 13432/07.11.2019 г.	
Йордан Минков Дамаскинов	
съдия в Окръжен съд - Русе
	
ВСС – 13583/11.11.2019 г.	
Росица Радославова Радославова	
съдия в Окръжен съд - Русе
	
4.2. ДОПУСКА, на основание чл. 194а, ал. 2 от ЗСВ,  до участие в процедура за избор на административен ръководител - председател на Районен съд - Бяла, открита с решение на Съдийската колегия на Висшия съдебен съвет по протокол  №31/01.10.2019 г. (Обн. ДВ, бр. 80/11.10.2019 г.), следните кандидати:           
Административен ръководител - председател на 
Районен съд – Бяла 
ДОПУСНАТИ  КАНДИДАТИ

ВХ.№	
ИМЕ	
ЗАЕМАНА ДЛЪЖНОСТ КЪМ МОМЕНТА	
ВСС-13413/07.11.2019.	
Ивелина Илиева Келлева-Бонева	
          съдия в РС-Бяла	
ВСС- ВСС-13500/08.11.2019	
Галена Петкова Чешмеджиева -Дякова	
съдия в РС-Русе 	
4.3. ДОПУСКА, на основание чл. 194а, ал. 2 от ЗСВ,  до участие в процедура за избор на административен ръководител - председател на Окръжен съд - Разград, открита с решение на Съдийската колегия на Висшия съдебен съвет по протокол №41/10.12.2019 г. (Обн. ДВ, бр. 2/07.01.2020 г.), следния кандидат:           
Административен ръководител - председател на 
Окръжен съд - Разград
ДОПУСНАТ  КАНДИДАТ

ВХ.№	
ИМЕ	
ЗАЕМАНА ДЛЪЖНОСТ КЪМ МОМЕНТА	
ВСС – 1401/05.02.2020 г.	
Лазар Йорданов Мичев	и.ф.административен ръководител - председател на Окръжен съд - Разград	

4.4. ДОПУСКА, на основание чл. 194а, ал. 2 от ЗСВ,  до участие в процедура за избор на административен ръководител - председател на Районен съд - Своге, открита с решение на Съдийската колегия на Висшия съдебен съвет по протокол 32/29.09.2020 г. (Обн. ДВ, бр 87/09.10.2020 г.), следния кандидат:           

Административен ръководител - председател на 
Районен съд – Своге
ДОПУСНАТ  КАНДИДАТ

ВХ.№	
ИМЕ	
ЗАЕМАНА ДЛЪЖНОСТ КЪМ МОМЕНТА	
ВСС-11132/27.10.2020 г.	
Румен Атанасов Стойнов	
и.ф. адм.рък.председател на РС-Своге	

4.5. ОБЯВЯВА, на основание чл. 194а, ал. 4 от Закона за съдебната власт, списъците с допуснатите кандидати за участие в изборите по т. 4.1, 4.2, 4.3 и 4.4 на страницата на ВСС в Интернет.

4.6. ПРЕДЛАГА на Съдийската колегия на ВСС да определи дати за провеждане на събеседване с допуснатите кандидати в процедури за избор  на административни ръководители – председатели на: Окръжен съд – Русе – 2-ма кандидати,  Окръжен съд – Разград – 1 кандидат, Районен съд -  Бяла – 2-ма кандидати и  Районен съд – Своге – 1 кандидат

4.7. ВНАСЯ предложението по т. 4.6. в заседанието на Съдийската колегия на ВСС, насрочено на  26.01.2021 г., за разглеждане и произнасяне.

Р-5. ОТНОСНО: Заявление от Калина Димитрова Кънчева - заместник на административния ръководител - заместник-районен прокурор на Районна прокуратура - Ловеч, за отказ от участие в процедура за избор на административен ръководител - председател на Районен съд – Тетевен. 
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕКРАТИ откритата с решение  на Съдийската колегия на
на Висшия съдебен съвет по пр. №30/01.09.2020г. (обн. ДВ, бр.80/11.09.2020 г.), процедура за избор на административен ръководител-председател на Районен съд - Тетевен, поради оттегляне на заявлението за участие на единствения кандидат – Калина Димитрова Кънчева - заместник-районен прокурор на Районна прокуратура - Ловеч.

5.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ решението по т. 5.1. да се обяви на интернет страницата на ВСС в раздел Важно/Конкурсни процедури/Избор на административни ръководители. 

5.3. Внася предложенията в заседанието на Съдийската колегия на ВСС, насрочено на 26.01.2021 г., за разглеждане и произнасяне.

Р-6. ОТНОСНО: Предложение от административния ръководител -председател на Военен съд - София за поощряване на Цанко Танев Грозев - съдия във Военен съд - София, с отличие „служебна благодарност и грамота”, на основание чл. 303, ал. 2, т. 1 от ЗСВ. (вх.№ ВСС-430/12.01.2021 г.)
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. Отлага разглеждането на т. Р-6 от настоящия дневен ред за следващо заседание на Комисията по атестирането и конкурсите към Съдийската колегия на ВСС. 

6.2. Да се изиска от административния ръководител – председател на Военен съд – София, обосновка на предложението за поощряване на Цанко Танев Грозев - съдия във Военен съд - София, с отличие „служебна благодарност и грамота”, съгласно Правилата за определяне на условията, реда и критериите за поощряване на съдии, прокурори и следователи. 

Р-7. ОТНОСНО: Предложение от и. ф. административен ръководител - председател на Окръжен съд - Русе за поощряване на Наталия Денева Георгиева – съдия в Окръжен съд – Русе, с отличие „личен почетен знак първа степен - златен”, както и с парична награда в размер на 1000 (хиляда) лева, на основание чл. 303, ал. 2, т. 2, буква „а” и чл. 303, ал. 3, т. 1 от ЗСВ. (вх.№ ВСС-268/07.01.2021 г.)
Редовна точка за СК на 26.01.2021 г.
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. Предлага на Съдийската колегия на ВСС да ПООЩРИ, на основание чл. 303, ал. 2, т. 2, буква „а“ от ЗСВ, Наталия Денева Георгиева - съдия  в Окръжен съд - Русе,  с ранг „съдия във ВКС и ВАС“, с отличие „личен почетен знак – първа степен златен“, за проявен висок професионализъм, безупречно и образцово изпълнение на служебните задължения и високи нравствени качества.

7.1.1. Внася предложението  по т. 7.1 в заседанието на Съдийската колегия на ВСС, насрочено на 26.01.2021 г., за разглеждане и произнасяне. 

7.2. Предлага на Съдийската колегия на ВСС да ПООЩРИ, на основание чл. чл. 303, ал. 3, т. 1 от ЗСВ, Наталия Денева Георгиева - съдия  в Окръжен съд - Русе, с ранг „съдия във ВКС и ВАС“, с парична награда  в размер на 1000 (хиляда) лева за проявен висок професионализъм, безупречно и образцово изпълнение на служебните задължения и високи нравствени качества.

7.2.1. Внася предложението  по т. 7.2 в заседанието на Съдийската колегия на ВСС, след утвърждаване на средствата  за поощряване на магистрати и определяне от Съдийската колегия на ВСС на размера на паричната награда за 2021 г.

Р-8. ОТНОСНО: Предложение от и. ф. административен ръководител - председател на Окръжен съд - Русе за освобождаване на Наталия Денева Георгиева (родена на 04.02.1956 г.) от заеманата длъжност „съдия“ в Окръжен съд - Русе, на основание чл. 165, ал. 1, т. 1 от ЗСВ. (вх.№ВСС-268/07.01.2021 г.)
Редовна точка за СК на 26.01.2021 г.
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. ПРЕДЛАГА на Съдийската колегия на ВСС да ОСВОБОДИ, на основание чл. 160 във връзка с чл. 165, ал. 1, т. 1 от ЗСВ Наталия Денева Георгиева от заеманата длъжност „съдия“ в Окръжен съд – Русе, с ранг „съдия във ВКС и ВАС“, считано от 05.02.2021 г.

8.2. ВНАСЯ предложението в заседанието на Съдийската колегия на ВСС, насрочено на  26.01.2021 г. за разглеждане и произнасяне. 

Р-9. ОТНОСНО: Предложение от председателя на Върховния касационен съд за поощряване на Евелина Александрова Стоянова - съдия и председател на Първо наказателно отделение на Върховния касационен съд, с отличия: „служебна благодарност и грамота“, „личен почетен знак първа степен - златен“, както и с парична награда в размер на 1000 (хиляда) лева, на основание чл. 303, ал. 1 и ал. 2, т. 1 и т. 2, б.“а“  и  ал. 3, т. 1 от ЗСВ (вх.№ВСС-08.01.2021г.)
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9.1. Предлага на Съдийската колегия на ВСС да ПООЩРИ, на основание чл. 303, ал. 1 и ал. 2, т. 2, буква „а“ от ЗСВ, Евелина Александрова Стоянова - съдия и председател на Първо наказателно отделение на Върховния касационен съд,  с ранг „съдия във ВКС и ВАС“, с отличия: „служебна благодарност и грамота“ и „личен почетен знак – първа степен златен“, за проявен висок професионализъм, безупречно и образцово изпълнение на служебните задължения и високи нравствени качества.

9.1.1. Внася предложението  по т. 9.1 в заседанието на Съдийската колегия на ВСС, насрочено на 02.02.2021 г., за разглеждане и произнасяне. 

9.2. Предлага на Съдийската колегия на ВСС да ПООЩРИ, на основание чл. чл. 303, ал. 3, т. 1 от ЗСВ, Евелина Александрова Стоянова - съдия  и председател на Първо наказателно отделение на Върховния касационен съд,  с ранг „съдия във ВКС и ВАС“, с парична награда  в размер на 1000 (хиляда) лева за проявен висок професионализъм, безупречно и образцово изпълнение на служебните задължения и високи нравствени качества.

9.2.1. Внася предложението  по т. 9.2 в заседанието на Съдийската колегия на ВСС, след утвърждаване на средствата за поощряване на магистрати и определяне от Съдийската колегия на ВСС на размера на паричната награда за 2021 г.

Р-10. ОТНОСНО: Предложение от председателя на Върховния касационен съд за освобождаване на Евелина Александрова Стоянова - председател на Първо наказателно отделение (родена на 09.02.1956 г.) от заеманата длъжност „съдия“ във Върховния касационен съд, на основание чл. 165, ал. 1, т. 1 от ЗСВ. (вх.№ ВСС-315/08.012021г.)
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10.1. ПРЕДЛАГА на Съдийската колегия на ВСС да ОСВОБОДИ, на основание чл. 160 във връзка с чл. 165, ал. 1, т. 1 от ЗСВ, Евелина Александрова Стоянова - председател на Първо наказателно отделение от заеманата длъжност „съдия“ във Върховния касационен съд, с ранг „съдия във ВКС и ВАС“, считано от 10.02.2021 г.

10.2. ВНАСЯ предложението в заседанието на Съдийската колегия на ВСС, насрочено на  02.02.2021 г. за разглеждане и произнасяне. 

Р-11. ОТНОСНО: Предложение от административния ръководител - председател на Окръжен съд - Добрич за посмъртно удостояване на Ромео Савчев Симеонов с отличие „личен почетен знак първа степен - златен“, на основание с чл. 303, ал. 2, т. 2, буква „а“ от ЗСВ (вх.№ ВСС-722/15.01.2021
Редовна точка за СК на 26.01.2021 г.
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11.1. Предлага на Съдийската колегия на ВСС да УДОСТОИ ПОСМЪРТНО  на основание чл. 303, ал. 2, т. 2, буква „а“ от ЗСВ Ромео Савчев Симеонов като съдия в РС – Добрич, с отличие „личен почетен знак – първа степен златен“, за проявен висок професионализъм, безупречно и образцово изпълнение на служебните задължения и високи нравствени качества.

11.2. Внася предложението в заседанието на Съдийската колегия на ВСС, насрочено на 26.01.2021 г., за разглеждане и произнасяне. 

Р-12. ОТНОСНО: Предложение от административния ръководител - председател на Окръжен съд - Добрич за посмъртно удостояване на Веселин Стефанов Монов като съдия в РС – Добрич, с отличие „личен почетен знак  първа степен - златен“, на основание с чл. 303, ал. 2, т. 2, буква „а“ от ЗСВ (вх.№ ВСС-724/15.01.2021 г.)
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12.1. Предлага на Съдийската колегия на ВСС да УДОСТОИ ПОСМЪРТНО  на основание чл. 303, ал. 2, т. 2, буква „а“ от ЗСВ Веселин Стефанов Монов с отличие „личен почетен знак – първа степен златен“, за проявен висок професионализъм, безупречно и образцово изпълнение на служебните задължения и високи нравствени качества.

12.2. Внася предложението в заседанието на Съдийската колегия на ВСС, насрочено на 26.01.2021 г., за разглеждане и произнасяне. 

Р-13. ОТНОСНО: Искане от административния ръководител – председател на Специализирания наказателен съд за увеличаване на щатната численост на съда чрез разкриване на 4 (четири) нови длъжности „съдия“.
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

13.1. Предлага на Съдийската колегия да остави без уважение искането от административния ръководител – председател на Специализирания наказателен съд за увеличаване щатната численост на съда чрез разкриване на 4 (четири) нови длъжности „съдия“.

Мотиви: Видно от справка за актуалното кадрово състояние на Специализирания наказателен съд, в него правораздават общо 23 магистрати като една длъжност е вакантна и е обявена на конкурс за повишаване (СК по пр. №21/02.07.2019 г.)  Съдийският състав на органа е увеличаван през 2017 г., когато е разкрита 1 съдийско място за възстановяване на магистратска длъжност на основание чл. 28, ал. 1 от ЗСВ. През 2018 г. са разкрити още 2 длъжности „съдия”, съкратени съответно от Окръжен съд – Хасково и Окръжен съд – Силистра. През 2019 г. е оптимизирана щатната численост като по реда на чл. 194, ал. 1 от ЗСВ в СпНС са преместени 2-ма съдии от Окръжен съд – Враца и Окръжен съд – Монтана. 
Специализираният наказателен съд за първото полугодие на 2020 г. е със следните статистически показатели на натовареността по щат, а именно: брой дела за разглеждане месечно от 1 съдия 25,02 при средна за страната 13,88 броя  и брой свършени дела месечно от 1съдия 23,76 при средна за страната 3,76 броя като следва да се има предвид, че най-голям е относителният дял в тях на частните наказателни дела и тези по реда на ЗСРС.
Сравнителният анализ на натовареността на наказателните съдии в Софийски градски съд и останалите окръжни съдилища показва показва, че СпНС е един от най-ниско натоварените по брой постъпили наказателни дела според броя на наказателните магистрати в съответния орган. Така например при брой наказателни съдии в СГС – 43,  постъпилите през 2019 г. наказателни дела общ характер е 493, докато в СпНС с щат от 23 магистрати, постъплението за същия период е едва 220 броя НОХД.
С оглед на извършеното обобщение на данните за натовареността за 3-годишен период и по видове дела и като съобрази, че щатният състав на СпНС е попълнен и не се нуждае от кадрово подпомагане, Комисията, счита, че искането на административния ръководител за увеличаване щатната численост на магистратите с 4 длъжности е неооснователно и необосновано.

13.2. Внася предложението в заседанието на Съдийската колегия на ВСС, насрочено на 02.02.2021 г., за разглеждане и произнасяне. 

Р-14. ОТНОСНО: Молба от Веселин Пенгезов - съдия в Апелативен съд - София, на основание чл. 231, ал. 1 от ЗСВ, за възстановяване на длъжност и заплащане на суми.
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

14.1. Изпраща молбата от Веселин Пенгезов - съдия в Апелативен съд – София в частта относно възстановяване на длъжност на Комисията по правни въпроси, по компетентност. 

14.2. Изпраща молбата от Веселин Пенгезов - съдия в Апелативен съд – София в частта относно искането за заплащане на суми на Комисия „Бюджет и финанси“, по компетентност. 

Р-15. ОТНОСНО: Молба от Петър Петков, на основание чл. 231, ал. 1 от ЗСВ, за възстановяване на длъжност „съдия“ във Военно-апелативния съд и заплащане на суми.
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

15.1. Изпраща молбата от Петър Петков в частта относно възстановяване на длъжност на Комисията по правни въпроси, по компетентност. 

15.2. Изпраща молбата от Петър Петков в частта относно искането за заплащане на суми на Комисия „Бюджет и финанси“, по компетентност. 

Р-16. ОТНОСНО: Заявление от Магдалена Георгиева Татарева - Кръстева за оттегляне на даденото съгласие за изпълняване функциите на административен ръководител - председател на Районен съд - Панагюрище. 
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

16. Да се изпрати ново писмо до административния ръководител – председател на Окръжен съд – Пазарджик, че съгласно решение на Съдийската колегия на ВСС по протокол №31/23.10.2018 г., следва да уведоми по изричен начин Комисията налице ли е съгласие на магистратите от съдебния район за изпълняване функциите на административен ръководител - председател на Районен съд - Панагюрище. 

Р-17. ОТНОСНО: Писма от административния ръководител - председател на Районен съд - Пловдив относно приключване на открити атестационни процедури на съдии от Районен съд - Пловдив. 
(вх. №№ВСС-1778/19/15.01.2021 г.; ВСС-1780/19/15.01.2021 г; ВСС-1781/19/15.01.2021 г; ВСС-15574/18/15.01.2021 г.; ВСС-15575/18/15.01.2021 г.; ВСС-1783/19/15.01.2021 г. и ВСС-1785/19/15.01.2021 г;.)
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

17. Приема за сведение писмата от административния ръководител - председател на Районен съд - Пловдив относно приключване на открити атестационни процедури на съдии от Районен съд - Пловдив. 

Р-18. ОТНОСНО: Писмо от заместник-председателя на Върховния касационен съд и ръководител на Търговска колегия относно приключване на открити атестационни процедури на кандидати в конкурса за повишаване в длъжност „съдия“ във Върховния касационен съд, Търговска колегия, обявен с решение на Съдийската колегия на Висшия съдебен съвет по протокол № 18/11.06.2019 г. (вх. №ВСС-939/20.01.2020 г.)
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

18. Приема за сведение писмото от заместник-председателя на Върховния касационен съд и ръководител на Търговска колегия относно приключване на открити атестационни процедури на кандидати в конкурса за повишаване в длъжност „съдия“ във Върховния касационен съд, Търговска колегия, обявен с решение на Съдийската колегия на Висшия съдебен съвет по протокол №18/11.06.2019 г.
 
Р-19. ОТНОСНО: Молба от Красимир Викторов Сотиров - съдия в Софийския районен съд, за отвод на членовете на атестационния състав, определен с решение на Комисията по атестирането и конкурсите към Съдийската колегия на Висшия съдебен съвет по протокол №34/09.11.2020 г., т. 6. 
(вх. №ВСС-12985/17.12.2020 г.)
След проведеното гласуване и при обявения резултат с 4 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

19.1. НЕ СА НАЛИЦЕ основания за преразглеждане на изготвената с решение на КАК-СК по протокол №31/30.09.2019 г. комплексна оценка – „много добра“ - 100 т. от предварително атестиране на съдия Красимир Сотиров, и по-конкретно на определената оценка от 15 т. по критерия „Умения за оптимална организация на работата“ в ЕФА.

Мотиви: През 2019 г. са открити и проведени общо 18 процедури по предварително атестиране на младши съдии. От тях, по 6 процедури съдебните актове от атестираните съдии са изписани в срок до 1 месец. За останалите атестационни процедури се извеждат данни за постановени съдебни актове в срок  от 1м. до 3 м., а за 5-ма младши съдии и в срок над 3 м., като :
- 6 (шест) атестационни процедури са приключили с приета от кадровия орган комплексна оценка от 100 (сто) точки. По тези процедури броят на постановените от младшите съдии съдебни актове в срок над 1 м., в процентно отношение  варира от 15,8% до 45,45% с.а спрямо общия брой постановени актове по различните видове дела;
- 5 (пет) атестационни процедури са приключили с оценка между 97-99 т. По отношения на тях по критерия „Умения за оптимална организация на работата“ атестационният състав е определял с 1 т. по-ниска от максималната оценка по критерия. Според данните, съдържащи се в единните формуляри за атестиране на тези съдии, се констатира наличие на постановени съдебни актове в срок над 1 месец,  като относителния дял на този брой актове варира от 6% до 47% с.а спрямо общия брой постановени актове по различните видове дела.
Посочените по-горе данни на втората група магистрати, с намаление на оценката по  критерия „Умение за оптимална организация на работата/ са отразени/инкорпорирани и в приетия с решение на СК на ВСС по протокол №32/29.09.2020 г./
Статистическите данни, отразени в ч.IV на Единния формуляр за атестиране на съдия Сотиров сочат, че за периода на атестиране 2017-2019 г.  от общо изготвените 426 съдебни акта по граждански дела само 48 са в срок до 3 м.. От общо постановените 159 актове по наказателни дела изготвените в срок от 1 м.до 3 м. са 25 броя.
Следователно от общо изготвените в периода на атестиране 585 съдебни акта по граждански и наказателни дела, изготвените 73 бр. в срок над 1 и до 3 месеца съставляват 12,4% от общия брой постановени актове.
Гореизложените факти и обстоятелства при отчитане на по-ниската натовареност на младшите магистрати, както и постановените от тях съдебни актове в срок 	над 1 м., мотивират комисията за изрази становище, че не са налице основания за определяне на по-ниска оценка на съдия Сотиров от максимално определената от атестационния състав по критерия „Умения за оптимална организация на работата“ - 15 т. Видно от ЕФА за същия се  констатира висока за мл. съдия натовареност/ за част от периода на атестиране е командирован в РС – Бургас/. Постановените от него съдебни актове по граждански и наказателни дела са 585, като тези данни, съотнесени към броя на изготвените съдебни актове от други младши съдии, оценени с максимална оценка, сочат на неколкократно по-висока натовареност. В ЕФА на съдия Сотиров не са отразени пропуски по останалите относими към този критерий показатели. 
Допълнително, Комисията по атестирането и конкурсите при СК съобрази и следните обстоятелства във връзка с процедурата по предварително атестиране на съдия Сотиров:
Процедурата е открита с решение на КАК-СК по протокол №13/08.04.2019 г. (към този момент младши съдия в ОС – Бургас) 
С решение на КАК по протокол №31/30.09.2019 г. е изготвена комплексна оценка „Много добра“ – 100 т. като с решение на СК по протокол №34/22.10.2019 г.  предложената от КАК-СК комплексна оценка не е приета и преписката е върната на КАК.
Решението на СК от 22.10.2019 г. е обжалвано от съдия Сотиров пред ВАС като във връзка с депозираната жалба, с решение на СК по протокол № 2/28.02.2020 г., производството по предварително атестиране е спряно  до приключване на делото с влязъл в сила съдебен акт. Същото е възобновено с решение на СК на ВСС по протокол №41/24.11.2020 г., след приключване на съдебното производство пред ВАС, с което жалбата на съдия Сотиров е оставена без разглеждане, а производството прекратено.
В хода на процедурата по атестиране, след решението на СК за връщане на преписката, няколкократно с решения на КАК-СК са определяни нови членове на атестационния състав, поради изтичащи мандати на членове на Комисията, срещу които са постъпвали молби за отвод от страна на съдия Сотиров (последната от която от 17.12.2020 г.) по съображения, че новите атестационни състави нече не могат да имат непосредствени впечатления от работата му, касаещ атестацията. Към момента на произнасяне на Комисията единият от определените членове на състава, също е с изтекъл мандат в КАК.
По изложените по-горе съображения Комисията по атестирането и конкурсите счита, че не са налице основания за преразглеждане на изготвената комплексна оценка с цифрово изражение от 100 т. от предварително атестиране на съдия Красимир Сотиров, и предлага атестацията да бъде внесена за повторно разглеждане и произнасяне в заседание на СК на ВСС, като на магистрата бъде проведено предварително атестиране и приета комплексна оценка „много добра“ – 100 т.

19.2. Предлага на Съдийската колегия, на основание чл. 196, т. 1 от ЗСВ (в сила до 11.02.2020 г.), във връзка с §72, ал. 2 от ПЗР на ЗИД на ЗСВ (ДВ, бр.11/07.02.2020 г.), да проведе предварително атестиране на Красимир Викторов Сотиров - съдия в Софийския районен съд. 

19.3. Предлага на Съдийската колегия, на основание чл. 206, ал. 1 от ЗСВ, да приеме комплексна оценка от атестирането „МНОГО ДОБРА“ -100 т. на Красимир Викторов Сотиров - съдия в Софийския районен съд. 

19.4. Внася преписката за разглеждане и произнасяне от СК на ВСС, в заседанието за 09.02.2021 г., за разглеждане и произнасяне. 

Точки С-1 до С-15 се отлагат за следващото заседание на Комисията по атестирането и конкурсите към Съдийската колегия на ВСС. 

ЕДИННИ ФОРМУЛЯРИ
С-1. ОТНОСНО: Придобиване статут на несменяемост на Мария Георгиева Радева - съдия във Върховния административен съд. 

С-2. ОТНОСНО: Периодично атестиране Цветан Христов Петков - съдия в Районен съд – Ботевград. 

С-3. ОТНОСНО: Извънредно атестиране на Мария Димова Шолекова - административен ръководител - председател на Районен съд - Ловеч. 

С-4. ОТНОСНО: Извънредно атестиране на Даниела Йорданова Игнатова -  съдия в Районен съд - Балчик. 

С-5. ОТНОСНО: Извънредно атестиране на Димитър Ангелов Фикиин - и.ф. административен ръководител - председател на Военно-апелативен съд.

С-6. ОТНОСНО: Извънредно атестиране на Симеон Горанов Гюров - изпълняващ функциите „административен ръководител - председател“ на Районен съд – Пирдоп. 
С-7. ОТНОСНО: Извънредно атестиране на Десислава Чавдарова Кацарова-Христозова - съдия в Районен съд – Пловдив.
С-8. ОТНОСНО: Извънредно атестиране на Мария Димитрова Личева - Гургова - съдия в Районен съд - Пловдив.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

С-9. ОТНОСНО: Предложение от и.ф. административен ръководител - председател на Районен съд - Сливен за повишаване на Нина Методиева Коритарова - съдия в Районен съд - Сливен, на място в по-горен ранг „съдия в ОС“. 
С-10. ОТНОСНО: Предложение от административния ръководител - председател на Окръжен съд - Стара Загора за повишаване на Христо Василев Симитчиев - съдия в Окръжен съд - Стара Загора, с ранг „съдия в АС“, на място в по-горен ранг „съдия във ВКС и ВАС“. 

ПОЛУЧЕНА ЧАСТ Х НА ЕФ - БЕЗ ВЪЗРАЖЕНИЕ

С-11. ОТНОСНО: Периодично атестиране на Евтим Станчев Банев - съдия в  Административен съд - Велико Търново. 
С-12. ОТНОСНО: Периодично атестиране на Ивелина Карчева Янева - съдия в Административен съд - Велико Търново. 

ДОПЪЛНИТЕЛНИ ТОЧКИ

Р-20. ОТНОСНО: Писмо от председателя на Върховния административен съд във връзка с процедурата за придобиване статут на несменяемост на съдия от ВАС. (вх. №ВСС-7098/25.01.2021 г.)
С-13. ОТНОСНО: Извънредно атестиране на Милена Цветанова Бранкова – изпълняващ функциите „административен ръководител - председател“ на Окръжен съд - Монтана.
С-14. ОТНОСНО: Извънредно атестиране на Росен Минков Стоянов – изпълняващ функциите „административен ръководител - председател“ на Районен съд - Генерал Тошево.
С-15. ОТНОСНО: Предложение за откриване на процедура за оценка, по              чл. 28, ал. 2 от ЗСВ, за дейността на Калин Иванов Калпакчиев - съдия в Апелативен съд - София, член на Висшия съдебен съвет за периода 03.10.2012 г. - 03.10.2017 г. (вх.№ ВСС-1017/21.01.2021 г.)

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ:
            КРАСИМИР ШЕКЕРДЖИЕВ (п)